Lav et referat af nedenstående tekst:

Tekst:
Egentlig blev det lille, hvide hus sat til salg for 79.000 kroner i april. Men køberen er sluppet med 40.000 kroner for 71 kvadratmeter bolig i den nordjyske landsby Brønden. Det skriver boligmediet Boliga.dk . Køberen slog til efter cirka to måneder, og der venter lidt af en opgave. Ifølge salgsmaterialet ”må der påregnes indvendig istandsættelse, inden det kan tages i brug”, og der skal der blandt andet en ny varmeforsyning til, ligesom der heller ikke er nogen garanti for funktionen og lovligheden af elinstallationerne i huset. Billigt område Villaen ligger den mindre landsby Brønden i det centrale Vendsyssel med omtrent 130 indbyggere. Og netop Frederikshavn Kommune er ifølge Boliga et af de billigere områder at købe bolig i landet. I første halvår af 2022 gav huskøberne på det landsdækkende boligmarked i gennemsnit 18.200 kroner per kvadratmeter, hvor 11.800 kroner var nok til at købe en kvadratmeter villa i den nordjyske kommune. Endnu billigere blev det for den nye ejer af Danmarks billigste hus med en beskeden kvadratmeterpris på 560 kroner. Se husets tidligere salgsopstilling her . Det billigste til salg lige nu er et hus til 110.000 kroner i Durup i Midtjylland.

Referat:
Huset ligger i den lille nordjyske by Brønden.